ไทยติดเชื้อโควิดใหม่ 77 ราย เสียชีวิตเพิ่ม 1
ไทยติดเชื้อโควิดใหม่ 77 ราย เสียชีวิตเพิ่ม 1
28 มี.ค. 2564

รายงานสถานการณ์การแพร่ระบาดของไวรัสโควิด-19 ในประเทศวันนี้ว่า พบผู้ติดเชื้อรายใหม่ 77 ราย ประกอบด้วยผู้ติดเชื้อในประเทศจากระบบเฝ้าระวังและระบบบริการ 32 ราย พบใน กรุงเทพฯ 20 ราย สมุทรสาคร 7 รายสมุทรปราการ 3 ราย ปทุมธานี 2 ราย
รวมทั้งจากการจากการค้นหาผู้ติดเชื้อเชิงรุกในชุมชน 26 ราย พบในกรุงเทพฯ 12 ราย สมุทรสาคร 9 รายสมุทรปราการ 2 ราย นนทบุรี 2 ราย ราชบุรี 1 ราย และเป็นผู้ที่เดินทางมาจากต่างประเทศผ่านการคัดกรองและเข้าสถานกักกัน 19 ราย จากประเทศต้นทาง เกาหลีใต้ 1 ราย สหรัฐอเมริกา 3 ราย สวีเดน 1 ราย สหรัฐอาหรับอิมิเรตนส์ 2 ราย รัสเซีย 1 ราย บัลกาเรีย 1 ราย เอธิโอเปีย 1 ราย อินเดีย 2 ราย คูเวต 1 ราย ฮังการี 6 ราย  
นอกจากนี้ยังเสียชีวิตเพิ่ม 1 ราย เป็นผู้ป่วยหญิงไทย อายุ 75 ปี โรคประจำตัว โรคไทรอยด์ ไขมันในเลือดสูง เนื้องอกต่อมใต้สมอง และเป็นผู้ป่วยติดเตียง มีแผลกดทับ ระดับ 4 พักอาศัยในกรุงเทพฯ มีประวัติสัมผัสผู้ป่วยยืนยัน 4 รายซึ่งเป็นสมาชิกในครอบครัว โดยในวันที่ 23 มี.ค. 64 มีอาการไข้ ไอ มีเสมหะ ซึม และเรียกไม่ตอบ จึงเข้ารับการรักษาที่รพ.และเก็บตัวอย่างหาเชื้อโควิด-19 ผลตรวจยืนยันพบเชื้อโควิด-19 ต่อมาอาการแย่ลง และเสียชีวิตในวันที่ 27 มี.ค. 64 
ทั้งนี้ จำนวนผู้ป่วยยืนยันสะสมในประเทศล่าสุดอยู่ที่ 28,734 ราย แบ่งเป็นผู้ป่วยที่ติดเชื้อภายในประเทศ 9,647 รายและการตรวจคัดกรองเชิงรุก 16,040 ราย ส่วนผู้เดินทางมาจากต่างประเทศ 3,047 ราย โดยมีผู้ป่วยรักษาหายแล้ว27,239 ราย เพิ่มขึ้น 103 ราย ยอมดเสียชีวิตสะสม 94 ราย
ขณะที่สถานการณ์การระบาดของไวรัสโควิด-19 ทั่วโลก ล่าสุดวันนี้ มียอดผู้ติดเชื้อสะสมรวมแล้ว 127,282,394 รายเสียชีวิต 2,789,628 ราย โดยประเทศที่มียอดผู้ติดเชื้อสูงสุด อันดับแรก สหรัฐอเมริกา 30,917,130 ราย อันดับสองบราซิล 12,490,362 ราย อันดับสาม อินเดีย 11,971,004 ราย อันดับสี่ รัสเซีย 4,510,744 ราย และอันดับห้า ฝรั่งเศส4,508,575 ราย โดยประเทศไทย อยู่ในอันดับที่ 116